“Тариалангийн тухай” /Шинэчилсэн найруулга/ хуулийн төслийг хэлэлцүүлэгт бэлтгэх үүрэг бүхий ажлын дэд хэсгийн хуралдааны тойм /2015.12.02/

Тариалангийн тухай хуулийн төслийг хэлэлцүүлэгт бэлтгэх үүрэг бүхий ажлын дэд хэсгийн хурал 2015 оны 12-р сарын 02-ны өдрийн 14.00 цагт Төрийн ордны “Г” танхимд хуралдав.

Хуралдаанд Ажлын дэд хэсгийн ахлагч Б.Баярмаа, Хүнс, хөдөө аж ахуйн яамны Газар тариалангийн бодлогын хэрэгжилтийг зохицуулах газрын дарга Ц.Болорчулуун, ахлах мэргэжилтэн Б.Одонхүү, Стратегийн бодлого, төлөвлөлтийн газрын мэргэжилтэн М.Атансүх, Ургамал, газар тариалангийн хүрээлэнгийн захирал Н.Баярсүх, Монголын тариаланчдын холбооны ерөнхийлөгч Ч.Пэрэнлэй, Тариаланч, гурил үйлдвэрлэгчдийн холбооны дэд ерөнхийлөгч Ш.Шинэбаяр, Монголын үр тариа эрхлэгчдийн Газар тариалан холбооны тэргүүлэгч гишүүн Ц.Тогтохдалай, Байнгын хорооны референт З.Оюунсүрэн нар оролцов.

Хуралдаанаар Улсын Их Хурлын гишүүдтэй ажлын хэсгээс өгсөн үүргийн дагуу хуулийн төслийг анхны хэлэлцүүлэгт бэлтгэж, саналын томьёоллыг боловсруулсан ба хуулийн төслийн талаарх Эрх зүйн экспертын албаны зөвлөмжийг судалж нэгтгэн, хуулийн төсөлд тусгаж болох хувилбаруудыг боловсруулж, нэмж оруулах дээр дэд ажлын хэсгийн гишүүд санал нэгдэж, ажлын хэсэгт танилцуулахаар тогтлоо.

Хуралдаан 17.40 цагт өндөрлөв.

БАЙНГЫН ХОРООНЫ АЖЛЫН АЛБА